[{"text_idx": "#000003", "text": "GPA e Naoned: ar prokulerezh a ra engalv"}, {"text_idx": "#000005", "text": "Er Fran\u0303s n\u2019eo ket anavezet e-barzh al lezenn ar GPA, difennet eo. Mont a ra d\u2019an estrenvro ar c\u2019houbladou\u0300 hen\u0303velreizhidi evit kaout bugale. Lez-varn ensav meur Naoned en deus ar gwir da zivizout evit Fran\u0303s a-bezh evit pezh a sell ouzh marilh ar boblan\u0303s. Kemeret en doa an diviz da c\u2019houlenn digant ar prokulerezh enskrivan\u0303 an tri bugel-se e marilh ar boblan\u0303s a-drugarez da zaou ziferad savet gant Lez Europa gwiriou\u0300 mab-den bet embannet e miz Even 2014 hag a la\u0302re ez eo pouezusoc\u2019h interest ar bugel dreist pep tra. Evit ar c\u2019hevredigezhiou\u0300 hen\u0303velreizhidi e oa e-giz un trec\u2019h met o c\u2019hortoz e oant e rafe engalv ar prokulerezh. N\u2019eo ket echu an afer. Sevel a ra tabut bras e bed ar politikerezh war ar pezh a zo d\u2019ober. N\u2019haller ket leuskel ar vugale-se da gostez, bugale e-giz ar re all e vint hag ar memes gwiriou\u0300 o deus da gaout. Ar GPA n\u2019eo ket un dra aes d\u2019ober ganti. Evit kalz a dud ez eo gwerzhan\u0303 korfou\u0300 ar merc\u2019hed, ar pezh a zo gwir sur a-walc\u2019h evit lod, met evit tud all eo un diskoulm evit ar baotred da gaout bugale. Traou\u0300 all a zo da wellaat moarvat evel an advaban\u0303 hag a zo diaes c\u2019hoazh evit an hen\u0303velreizhidi. Broiou\u0300 \u2018zo n\u2019o deus ket c\u2019hoant e vefe advabet ar vugale gant hen\u0303velreizhidi. Hag e-barzh ar velestradurezh e Fran\u0303s ivez e chom un tamm strizh spered tud \u2018zo ha ne sikouront ket ar c\u2019houbladou\u0300 da advaban\u0303."}, {"text_idx": "#000006", "text": "Da lenn ivez / A\u0300 lire e\u0301galement"}, {"text_idx": "#000007", "text": "Ensteudou\u0300 Essure : drouk mouget e korf ar merc\u2019hed"}, {"text_idx": "#000008", "text": "Diwallerezh a-dreuz ar pennadurezhiou\u0300 yec\u2019hedel [3/3]"}, {"text_idx": "#000009", "text": "Un dezrevell tasmant a lak douetan\u0303s war surentez an ensteud [2/3]"}]